SOLAR วิ่งฉิว 7% โบรกฯเชียร์ “ซื้อ” เคาะเป้า 2.44 บ. ชูเทคนิคสวย
SOLAR วิ่งฉิว 7% โบรกฯเชียร์ "ซื้อ" เคาะเป้า 2.44 บ. ชูเทคนิคสวย โดย ณ เวลา 15.16 น. ราคาอยู่ที่ 2.16 บาท บวก 0.14 บาท หรือ 6.93% สูงสุดที่ 2.34 บาท ต่ำสุดที่ 2.06 บาท ด้วยมูลค่าซื้อขาย 19.1 ล้านบาท
9 ม.ค. 2562

ผู้สื่อข่าวรายงานว่า ราคาหุ้น บริษัท โซลาร์ตรอน จำกัด (มหาชน) หรือ SOLAR ล่าสุด ณ เวลา 15.16 น. อยู่ที่ 2.16 บาท บวก 0.14 บาท หรือ 6.93% สูงสุดที่ 2.34 บาท ต่ำสุดที่ 2.06 บาท ด้วยมูลค่าซื้อขาย 19.1 ล้านบาท

ด้าน บล.ซีจีเอส-ซีไอเอ็มบี ระบุในบทวิเคราะห์ (9 ม.ค.62) แนะนำ “ซื้อ” SOLAR ให้ราคาเป้าหมายที่ 2.34 และ 2.44 บาท โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มขึ้นค่อนข้างแข็งแกร่ง หลังจากปรับตัวลดลงไปทดสอบจุดต่ำสุดเดิมแล้วสามารถฟื้นตัวกลับขึ้นมาได้ ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง
โดย MACD ปรับตัวเพิ่มขึ้นเหนือเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 50
อย่างไรก็ดี แนะนำ “ซื้อ”SOLAR โดยมีแนวรับที่ 2.18 และ 2.14 เพื่อคาดหวังการปรับตัวเพิ่มขึ้นไปทดสอบแนวต้านที่ 2.34 และ 2.44 เป็นจุดขายทำกำไร และ STOP LOSS ถ้าราคาหุ้นปิดต่ำกว่า 2.08 ลงไป